---
title: "卢中南小楷《唐诗三百首》书法界的唐诗盛宴"
source: "https://mp.weixin.qq.com/s/YXqCcXG4TXrV91fDrdWbaw"
author:
  - "[[微信公众平台]]"
published:
created: 2025-12-19
description: "卢中南大师小楷《唐诗三百首》，每一笔每一划，皆是诗意与书法的完美融合。小楷的精致与唐诗的韵律，带你领略中华文化的博大精深。"
tags:
  - "clippings"
---
![Image](http://zipline.ishenwei.online/u/jZa7Ss.jpg)

![Image](http://zipline.ishenwei.online/u/h7au5R.webp)

**《感遇》**

**《感遇》 唐代 张九龄**

兰叶春葳蕤，桂华秋皎洁。

欣欣此生意，自尔为佳节。

谁知林栖者，闻风坐相悦。

草木有本心，何求美人折！

  

江南有丹橘，经冬犹绿林。

岂伊地气暖？自有岁寒心。

可以荐嘉客，奈何阻重深。

运命惟所遇，循环不可寻。

徒言树桃李，此木岂无阴？

![Image](http://zipline.ishenwei.online/u/iBjaGP.webp)

**《望岳》**  

唐代 杜甫

岱宗夫如何？齐鲁青未了。

造化钟神秀，阴阳割昏晓。

荡胸生层云，决眦入归鸟。

会当凌绝顶，一览众山小。

**《赠卫八处士》**

杜甫

人生不相见，动如参与商。

今夕复何夕，共此灯烛光。

少壮能几时，鬓发各已苍。

访旧半为鬼，惊呼热中肠。

焉知二十载，重上君子堂。

昔别君未婚，儿女忽成行。

![Image](http://zipline.ishenwei.online/u/csMqfK.webp)


**《月下独酌》**

唐代 李白

花间一壶酒，独酌无相亲。

举杯邀明月，对影成三人。

月既不解饮，影徒随我身。

暂伴月将影，行乐须及春。

我歌月徘徊，我舞影零乱。

醒时同交欢，醉后各分散。

永结无情游，相期邈云汉。

**《春思》**

李白  

燕草如碧丝，秦桑低绿枝。

当君怀归日，是妾断肠时。

春风不相识，何事入罗帏？

![Image](http://zipline.ishenwei.online/u/7ZeNZF.webp)

**《春泛若耶溪》**

**綦毋潜**

幽意无断绝，此去随所偶。

晚风吹行舟，花路入溪口。

际夜转西壑，隔山望南斗。

潭烟飞溶溶，林月低向后。

生事且弥漫，愿为持竿叟。


**《宿王昌龄隐居》**

唐代 常建

清溪深不测，隐处唯孤云。

松际露微月，清光犹为君。

茅亭宿花影，药院滋苔纹。

余亦谢时去，西山鸾鹤群。

  

![Image](http://zipline.ishenwei.online/u/j7DL4Z.webp)

**《青溪》**

**唐代 王维**

言入黄花川，每逐青溪水。

随山将万转，趣途无百里。

声喧乱石中，色静深松里。

漾漾泛菱荇，澄澄映葭苇。

我心素已闲，清川澹如此。

请留盘石上，垂钓将已矣。


**《渭川田家》**

**唐代 王维**

斜阳照墟落，穷巷牛羊归。

野老念牧童，倚杖候荆扉。

雉雊麦苗秀，蚕眠桑叶稀。

田夫荷锄至，相见语依依。

即此羡闲逸，怅然吟式微。

  

![Image](http://zipline.ishenwei.online/u/dBOvid.webp)

**《西施咏》**

****唐代 王维****

艳色天下重，西施宁久微。

朝为越溪女，暮作吴宫妃。

贱日岂殊众，贵来方悟稀。

邀人傅脂粉，不自著罗衣。

君宠益娇态，君怜无是非。

当时浣纱伴，莫得同车归。

持谢邻家子，效颦安可希。

![Image](http://zipline.ishenwei.online/u/yQFJCC.webp)

## 🛡️ Image Backups

> Backup created at 2025-12-19 12:45
- [Zipline Image](http://zipline.ishenwei.online/u/jZa7Ss.jpg) ⬅️ Source: [cover_image](https://mmbiz.qpic.cn/sz_mmbiz_jpg/6SYKOSXR1pm4KVDP66dj8sNFBtMibCKvBLEd9XqOLBQaGZRalQkrKlANSib8mXyACuA2NVVOocNT039XT4NGmGJQ/0?wx_fmt=jpeg)
- [Zipline Image](http://zipline.ishenwei.online/u/h7au5R.webp) ⬅️ Source: [图片](https://mmbiz.qpic.cn/sz_mmbiz_png/C3vFGgHGiagROu4YOpnNgZU0AHlQ3lSLxZbSBqBypWXHzlCQ51vnAekG6qrBQFJ36NVfDFjZ9o0iamkXZ5XKzjGA/640?wx_fmt=png&from=appmsg&tp=webp&wxfrom=5&wx_lazy=1#imgIndex=0)
- [Zipline Image](http://zipline.ishenwei.online/u/iBjaGP.webp) ⬅️ Source: [图片](https://mmbiz.qpic.cn/sz_mmbiz_png/C3vFGgHGiagROu4YOpnNgZU0AHlQ3lSLx1mGAibMEsnrKfkRAIbJZsmzFPzehibQB1yoibFYYMxw5bhnCPib59o4tcA/640?wx_fmt=png&from=appmsg&tp=webp&wxfrom=5&wx_lazy=1#imgIndex=1)
- [Zipline Image](http://zipline.ishenwei.online/u/csMqfK.webp) ⬅️ Source: [图片](https://mmbiz.qpic.cn/sz_mmbiz_jpg/C3vFGgHGiagROu4YOpnNgZU0AHlQ3lSLxNZ4gCvzjbAIbQ8GxAianheBfWQ0bhmNq1MveagatxrwCDogCxsiaPXEg/640?wx_fmt=jpeg&tp=webp&wxfrom=5&wx_lazy=1#imgIndex=2)
- [Zipline Image](http://zipline.ishenwei.online/u/7ZeNZF.webp) ⬅️ Source: [图片](https://mmbiz.qpic.cn/sz_mmbiz_png/C3vFGgHGiagROu4YOpnNgZU0AHlQ3lSLxwMZjvC8Z3CyQpJYPbo9C9hLl1BibbRtxW1Qk3wX2YpHuRoKNPibRXZaQ/640?wx_fmt=png&from=appmsg&tp=webp&wxfrom=5&wx_lazy=1#imgIndex=3)
- [Zipline Image](http://zipline.ishenwei.online/u/j7DL4Z.webp) ⬅️ Source: [图片](https://mmbiz.qpic.cn/sz_mmbiz_png/C3vFGgHGiagROu4YOpnNgZU0AHlQ3lSLxqiaUm1eBFsuPT4mZMdgEBOor2lW7Z6FZNZb4dMO8ZcKO9gS8XGicCwRA/640?wx_fmt=png&from=appmsg&tp=webp&wxfrom=5&wx_lazy=1#imgIndex=4)
- [Zipline Image](http://zipline.ishenwei.online/u/dBOvid.webp) ⬅️ Source: [图片](https://mmbiz.qpic.cn/sz_mmbiz_png/C3vFGgHGiagROu4YOpnNgZU0AHlQ3lSLxYS0Q9eicZicdaMPKQA4Wn18oqzZ9ovGEc047n7qpNH6hXYjWib4jmVV6g/640?wx_fmt=png&from=appmsg&tp=webp&wxfrom=5&wx_lazy=1#imgIndex=5)
- [Zipline Image](http://zipline.ishenwei.online/u/yQFJCC.webp) ⬅️ Source: [图片](https://mmbiz.qpic.cn/sz_mmbiz_png/C3vFGgHGiagROu4YOpnNgZU0AHlQ3lSLxYrwrx5ESpFHF1hvsBM4Bx8aQkdToARld4nDTwKAtBduMWWLFKxbteA/640?wx_fmt=png&from=appmsg&tp=webp&wxfrom=5&wx_lazy=1#imgIndex=6)
